OzLabs/hebrew-wiki-articles huggingface dataset:
Say Something (שיר של ג'סטין טימברלייק)

"Say Something" הוא סינגל של הזמר-יוצר האמריקאי ג'סטין טימברלייק, בשיתוף פעולה עם הזמר-יוצר האמריקאי כריס סטייפלטון. השיר יצא ב-25 בינואר 2018 בהוצאת חברת התקליטים RCA רקורדס. השיר מופיע כסינגל השלישי מתוך אלבום האולפן החמישי של טימברלייק, Man of the Woods. השיר נכתב על ידי כריס סטייפלטון, ג'סטין טימברלייק, לארנס דופסון, דנג'ה וטימבלנד, והופק על ידי ג'סטין טימברלייק, לארנס דופסון, דנג'ה וטימבלנד.

נכון לאוגוסט 2023, השיר הושמע למעלה מ-471 מיליון פעמים בספוטיפיי,<ref></ref> ולמעלה מ-411 מיליון פעמים ביוטיוב.<ref></ref>

== פרסים ומועמדויות ==
{| class="wikitable"
!שנה
! פרס
! קטגוריה
! תוצאה
! הערות
|-
| rowspan="5" | 2018
| rowspan="2" | פרסי המוזיקה של CMT
|הווידאו קליפ של השנה
|
| rowspan="2" style="text-align:center;" |<ref name=":1"></ref>
|-
| שיתוף הפעולה של השנה
|
|-
| פרסי הווידאו של MTV
|הבימוי הטוב ביותר
|
| style="text-align:center;" |<ref name=":22"></ref>
|-
| פרסי בחירת הנוער
|השיר הנבחר: גבר
|
| style="text-align:center;" |<ref></ref>
|-
| פרסי הווידאו קליפים הבריטי 
| סרטון הלייב הטוב ביותר
|
| style="text-align:center;" |<ref></ref>
|-
| rowspan="2" | 2019
| rowspan="1" | פרסי הגראמי
| ביצוע הפופ הטוב ביותר של צמד/להקה
|
| style="text-align:center;" |<ref name=":0"></ref>
|-
| rowspan="1" |פרסי המוזיקה של iHeartRadio
| שיר השנה
|
| style="text-align:center;" |<ref name=":3"></ref>
|}

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|2× פלטינה
|140,000
|-
!בלגיה (BEA)
|זהב
|10,000
|-
!קנדה (Music Canada)
|2× פלטינה
|160,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|זהב
|100,000
|-
!גרמניה (BVMI)
|זהב
|200,000
|-
!איטליה (FIMI)
|פלטינה
|50,000
|-
!ניו זילנד (RMNZ)
|זהב
|15,000
|-
!פולין (ZPAV)
|2× פלטינה
|40,000
|-
!שווייץ (IFPI Switzerland)
|פלטינה
|20,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|3× פלטינה
|3,000,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| 25 בינואר 2018
|הורדת מוזיקה
| rowspan="4" |מקורית
| rowspan="2" |RCA רקורדס
|<ref name="CMT"></ref>
|-
! scope="row" | ארצות הברית
| 13 בפברואר 2018
| rowspan="3" |להיט רדיו עכשווי
|<ref name="radio release"></ref>
|-
! scope="row" |איטליה
| 16 בפברואר 2018
| rowspan="2" |סוני מיוזיק אנטרטיינמנט
|<ref></ref>
|-
! scope="row" |רוסיה
| 26 במרץ 2018
|<ref></ref>
|-
! scope="row" |עולמי
| 31 במרץ 2018
|הורדת מוזיקה
|לייב
|RCA רקורדס
|<ref name="live version"></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:בלדות משנות ה-2010
קטגוריה:בלדות קאנטרי
קטגוריה:בלדות רוק
קטגוריה:שירי קאנטרי רוק
קטגוריה:סינגלים בהוצאת RCA רקורדס
רפורמיזם

רפורמיזם היא דוקטרינה פוליטית הדוגלת בשינוי של מערכת או מוסד קיימים במקום בביטולם והחלפתם באמצעות מהפכה.<ref></ref> גישה זו מאפיינת חלק מתנועות השמאל-מרכז והימין-מרכז.

בעוד שבאגף השמאלי ניתן לזהות גישה זו עם חלק מהתנועות הסוציאל-דמוקרטיות, באגף הימני היא עשויה להיות מזוהה עם רעיונות כגון קפיטליזם קשוב.

==רפורמיזם בסוציאליזם==
בתנועה הסוציאליסטית, הרפורמיזם הוא גישה לפיה שינויים הדרגתיים הנעשים באמצעות מוסדות קיימים יכולים להוביל בסופו של דבר לשינויים מהותיים במערכות הפוליטיות והכלכליות של החברה. הרפורמיזם בתנועה הסוציאליסטית צמח כניגוד לסוציאליזם המהפכני - הטוען כי מהפכה וביטול הסדר הקיים הם תנאי מקדים הכרחי לשינויים המבניים הדרושים להפיכת מערכת קפיטליסטית למערכת סוציאליסטית, שהיא שונה מבחינה איכותית. גישה רפורמיסטית מאפיינת רבות מהתנועת הסוציאל-דמוקרטיות, בייחוד את אלו הנכונות להקמת קואליציות גם עם גורמים שאינם פועליים כמו ליברלים ושמרנים.

הוויכוח בין הרפרמיסטים והמהפכנים בתנועה הסוציאליסטית הוא בן למעלה ממאה שנים. הביקורת המהפכנית העל הרפורמיזם מייחסת לו ניסיון להתגבר על המערכת הכלכלית הקפיטליסטית - תוך ניסיון לשפר את הקפיטליזם ובכך להפוך אותו יותר 'נסבל' עבור החברה. מצע המפלגה הסוציאל-דמוקרטית של גרמניה (SPD) מ-1875 הציע כי יש לאמץ 'כל אמצעי חוקי' בדרך לקידום חברה סוציאליסטית. קרל מרקס מתח על גישה זו ביקורת חריפה. אדוארד ברנשטיין שהוביל את המפלגה דיבר על 'סוציאליזם אבולוציוני' במקום 'סוציאליזם רבולוציוני'. אחת הדוברות התקיפות כנגדו וכנגד הרפורמיזם הייתה רוזה לוקסמבורג שטענה כי הקפיטליזם "מתחזק על ידי התפתחותן של רפורמות חברתיות". ברוח דומה, סטן פרקר מהמפלגה הסוציאליסטית של בריטניה טוען כי רפורמות מהוות הסחת אנרגיה עבור הסוציאליסטים והן מוגבלות מכיוון שעליהן לדבוק בהיגיון של הקפיטליזם.

גם הגישה הקיינסיאנית לניהול הכלכלה של מפלגת הלייבור הבריטית נתפסה כגישה רפורמיסטית המבקשת לתקן את הקפיטליזם אך לא לבטלו.

==ראו גם==
* רוויזיוניזם (מרקסיזם)
* קיצוניות ורדיקליזם
* מרקסיזם מרכזי

== הערות שוליים ==

קטגוריה:ספקטרום פוליטי
קטגוריה:מדע המדינה
קטגוריה:סוציאליזם
קטגוריה:מרכז פוליטי
יחסי גינאה ביסאו – שוודיה

יחסי גינאה ביסאו–שוודיה הם היחסים הדיפלומטיים בין גינאה ביסאו ושוודיה. שגריר שוודיה בפורטוגל אחראי על יחסי המדינה עם גינאה ביסאו.<ref></ref> גינאה ביסאו מוסמכת לשוודיה משגרירותה בבריסל ומקיימת קונסוליית כבוד בסטוקהולם.

==היסטוריה==
===טרם קבלת העצמאות של גינאה ביסאו===
היחסים בין שוודיה לבין מה שייהפך בעתיד לגינאה ביסאו החלו עוד בשנות ה-60 של המאה ה-20. ב-1960 החלו להשתפר יחסיהם הכלכליים של שוודיה ושל פורטוגל, ששלטה בגינאה ביסאו. ב-1950 0.04% מסך הייבוא השוודי הגיע ממושבותיה של פורטוגל באפריקה, סך של 2.3 מיליון קרונות שוודיות. ב-1960 ירד סך הייבוא מאזורים אלה לשוודיה על 0.03% מכל המדינות שמהן ייבאה שוודיה מוצרים, אך הייצוא משוודיה לאזורים אלה האמיר לכדי 0.08%.<ref></ref>

המפלגה הראשונה שקראה לעצמאות המושבות באפריקה וקיבלה תמיכה משוודיה הייתה מפלגת PAIGC, שקראה לעצמאותה של גינאה ביסאו.<ref></ref> יחסים אלה כוננו עוד בראשית שנות ה-60, כשאמילקר קברל, ראש תנועת העצמאות במערב אפריקה, ביקש מעיתונאי שוודי להירתם למאבק למען עצמאות גינאה ביסאו. ב-1967 ביקר מזכירה הבינלאומי של מפלגת הסוציאל-דמוקרטים השוודית בפורטוגל. לאחר שובו הוא קרא לחברי מפלגתו לתמוך במפלגת PAIGC.

===לאחר קבלת העצמאות של גינאה ביסאו===
גינאה ביסאו הפכה למדינה עצמאית ב-24 בספטמבר 1973. באותה העת, מפלגת PAIGC עדיין נלחמה מול הכוחות המזוינים של פורטוגל במדינה. בשוודיה, קבוצות כמו מפלגת השמאל ותנועת הסולידריות של קבוצות אפריקה, קראו לממשלת שוודיה להכיר בגינאה ביסאו. עם זאת, יחסים דיפלומטיים כוננו בין שתי המדינות ב-9 באוגוסט 1974<ref></ref> (בעקבות מהפכת הציפורנים), היחסים כוננו חודש לפני שפורטוגל חזרה בה מתביעותיה מהאזור.

לאחר עצמאותה של גינאה ביסאו, היחסים הכלכליים בין שתי המדינות התרכזו סביב הסיוע של שוודיה למען פיתוחה של גינאה ביסאו. לאחר ההכרה בעצמאות גינאה ביסאו, היא הייתה המדינה המערב אפריקאית היחידה שהוגדרה כ'מדינת תוכנית' לסיוע לפיתוח שוודי.<ref></ref>

==הערות שוליים==
נחום פריטל

נחום (חומי) פריטל הוא ספורטאי ורקדן פאראלימפי.

פריטל הוא נכה צה"ל. ב התחרה באתלטיקה בתחרות הטלת כידון בדרגת נכות 3 ודורג במקום ה-11 עם תוצאה של 16.70 מטר.

היה שותף בשנת 1994 להקמת מועדון סקי לנכים ובעקבותיו לפיתוח תחום ספורט אתגרי לבעלי מוגבלויות וממייסדיה של עמותת אתגרים.

פריטל פעיל תחרותית בריקוד בכיסא גלגלים ומתאמן בבית הלוחם בתל אביב. בשנים 2015 ו-2017 השתתף באליפות העולם. בתחרויות אחרות זכה להישגים ובשנת 2021 זכה במדליית כסף בריקודים לטיניים בקטגוריית רקדן בודד.

בשנת 2011 השתתף ורקד במחזמר שהוצג בגרמניה.

פריטל גר בירושלים ומוסמך בעריכת דין.

==קישורים חיצוניים==
* [https://www.paralympic.org/nahum-prital-0 פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:מטילי כידון ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
For All the Dogs

For All the Dogs הוא אלבום האולפן השמיני של הראפר הקנדי דרייק. הוא יצא לאור ב-6 באוקטובר 2023 באמצעות חברות התקליטים OVO סאונד וריפבליק רקורדס. האלבום הוא העוקב לאלבום הסולו הקודם שלו, Honestly, Nevermind מ-2022.

הוצאה מחודשת של האלבום בשם For All the Dogs Scary Hours Edition, בתוספת של שישה שירים, יצאה לאור ב-17 בנובמבר 2023.

== רקע וקידום ==
כשהופיע בתיאטרון אפולו ב-21 בינואר 2023, חודשיים לאחר צאתו של אלבומו Her Loss עם 21 סבאג', דרייק גילה שהוא "עלול להשתעמם" ולהוציא אלבום נוסף באותה שנה. הוא קיווה "לעורר עוד רגשות", "אולי השנה".<ref></ref> הראפר גם הבהיר שאף אחת מהביקורות שקיבל לאחר יציאת שני אלבומיו הקודמים לא מונעת ממנו ליצור מוזיקה נוספת, שמגיבה למנטליות של "פאק דרייק".<ref></ref> ב-23 ביוני, הכריז דרייק על צאתו של ספר השירה שלו, הנקרא Titles Ruin Everything, ב-14 ביולי, שנכתב יחד עם הפזמונאי קנזה סמיר.<ref></ref><ref></ref> יום לאחר מכן, פרסומות בעמוד הראשון של ניו יורק פוסט הכילו קוד QR, המפנה לדף עם תמונה של שני גורים מעל הצהרה כי דרייק עתיד להוציא אלבום בנוסף לספר.<ref></ref><ref></ref> פרסום זה אושר באופן רשמי על ידי חברות התקליטים בהן דרייק חתום.<ref></ref><ref></ref> במהלך הופעתו בדטרויט ב-9 ביולי, במסגרת סיבוב ההופעות שלו עם 21 סבאג', דרייק הכריז כי ניקי מינאז' תשתתף באלבום.<ref></ref> הוא אף הכריז שבאד באני ישתתף באלבום גם כן במהלך הופעתו בלוס אנג'לס ב-13 באוגוסט.<ref></ref> שמונה ימים לאחר מכן, דרייק פרסם את העטיפה של האלבום בחשבון האינסטגרם שלו. האמנות של העטיפה היא ציור שצייר בנו אדוניס.<ref></ref>

ב-6 בספטמבר, דרייק הכריז על תאריך צאתו המקורי של האלבום, 22 בספטמבר, ברשתות החברתיות.<ref></ref> הסינגל המוביל מתוך האלבום, "Slime You Out", בהשתתפות סיזה, יצא לאור ב-15 בספטמבר. יום לאחר מכן, דרייק הכריז כי האלבום נדחה ל-6 באוקטובר, על מנת לסיים את סיבוב ההופעות שלו, It's All a Blur Tour.<ref></ref>

== הצלחה מסחרית ==
האלבום הגיע היישר אל המקום הראשון בבילבורד 200 בארצות הברית עם 402,000 יחידות שקולות לאלבום, כולל 10,000 מכירות טהורות.<ref name="BB200week1"></ref> האלבום זכה לסך של 514.01 מיליון השמעות בסטרימינג לפי דרישה בשבוע הבכורה והוא האלבום ה-13 של דרייק במקום הראשון בארצות הברית.

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|100 האלבומים הטובים ביותר לשנת 2023
|35
|<ref name=":02"></ref>
|-
|בילבורד
|50 האלבומים הטובים ביותר של 2023: רשימת הצוות
|50
|<ref></ref>
|}

== רשימת רצועות ==

== מיקומי שיא ==

== הערות שוליים ==

==קישורים חיצוניים==

קטגוריה:אלבומי 2023
קטגוריה:אלבומי דרייק
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ריפבליק רקורדס
קטגוריה:אלבומי חברת OVO סאונד
לנדסולדטן

לנדסולדטן (Den tapre Landsoldat) היא אנדרטה בפרדריסיה שבדנמרק לזכר החייל האלמוני של צבא היבשה של דנמרק.

האנדרטה מורכבת מפסל ארד בגובה 3.75 מטר על גבי מסד גרניט בגובה 2.5 מטר, ולצידו 6 מרגמות 168 פאונד, 

ששתיים מהן נלקחו מהקרב בין דנמרק לכוחות שלזוויג-הולשטיין שהתרחש ב-6 ביולי 1849.
האנדרטה בפרדריסיההאנדרטה הוקמה לזכר חיילי היבשה שנהרגו במלחמת שלזוויג הראשונה. 

יוצר האנדרטה היה הרמן וילהלם ביסן והיא הוקמה בשנת 1858. 

אנדרטה זו היא הראשונה בעולם שהוקמה לזכר החייל האלמוני.
== ראו גם ==
* קבר החייל האלמוני

== קישורים חיצוניים ==

* [http://www.fredericiashistorie.dk/html/fredericia/artikler/Landsoldaten.html אודות הקמת האנדרטה], באתר ההיסטוריה של פרדריסיה
* [https://www.youtube.com/watch?v=K01cAkpcG-Q טקס ליד האנדרטה 5 ביולי 2017] - מאתר יוטיוב

קטגוריה:אירופה: אנדרטאות
קטגוריה:קברים ואנדרטאות לזכר חיילים אלמונים
שייטת סיירות המערכה השנייה

אה"מ אינדפטיגבל
שייטת סיירות המערכה השנייה הייתה שייטת של סיירות מערכה של הצי המלכותי ששירתה כחלק מהצי הגדול במהלך מלחמת העולם הראשונה.

== אוגוסט 1914 ==
באוגוסט 1914, שייטת סיירות המערכה השנייה הייתה בים התיכון, והורכבה מ:<ref name="ReferenceA">Dittmar, F.J & Colledge J.J., British Warships 1914–1919 Ian Allan, London. 1972; </ref>
* אה"מ אינפלקסיבל
* אה"מ אינדומיטבל
* אה"מ אינדפטיגבל

== 1915 ==
ב-15 בינואר 1915, אה"מ ניו זילנד הפכה לספינת הדגל של שייטת סיירות המערכה השנייה. היא הוחלפה כספינת הדגל על ידי סיירת המערכה האוסטרלית אאה"מ אוסטרליה ב-8 בפברואר 1915.

עם העברת אה"מ אינפלקסיבל ואה"מ אינדומיטבל לטייסת הקרב השלישית שהוקמה במהלך 1915, נותרה לשייטת שלוש ספינות, אה"מ ניו זילנד, אה"מ אינדפטיגבל, ואאה"מ אוסטרליה.

== קרב יוטלנד ==
אאה"מ אוסטרליה נפגעה בהתנגשות עם אה"מ ניו זילנד ב-22 באפריל 1916, ולא השתתפה בקרב יוטלנד ב-31 במאי 1916. לפיכך, שייטת סיירות המערכה השנייה כללה: <ref>Macintyre, Donald. Jutland Evans Brothers Ltd. 1957; </ref>
* אה"מ ניו זילנד, ספינת הדגל של אדמירל משנה ויליאם פאקנהאם; קפטן ג'ון גרין
* אה"מ אינדפטיגבל, קפטן ק.פ. סואורבי

לאה"מ ניו זילנד נגרם נזק קל במהלך ההתנגשות; עם זאת, אה"מ אינדפטיגבל הוטבעה על ידי סיירת המערכה הגרמנית פון דר טאן.

== אחרי יוטלנד ==
עם אובדן של שלוש סיירות מערכה ביוטלנד, הצי המלכותי חזר לשתי שייטות סיירות מערכה. במשך שארית המלחמה כללה השייטת:
* אאה"מ אוסטרליה
* אה"מ ניו זילנד
* אה"מ אינפלקסיבל
* אה"מ אינדומיטבל

== מפקדים ==
בעלי תפקידים כלולים: <ref></ref>
{| class="wikitable"
!
! דרגה
! דגל
! שם
! טווח
! הערות
|-
| colspan="6" align="center" style="background:#dcdcfe;" | פיקוד אדמירל משנה, שייטת סיירות המערכה השנייה
|-
| 1
| אדמירל משנה
|25x25 פיקסלים
| סר גורדון מור
| ינואר – פברואר 1915
|
|-
| 2
| אדמירל משנה
|25x25 פיקסלים
| סר ג'ורג' אדווין פאטי
| פברואר – מרץ 1915
|
|-
| 3
| אדמירל משנה
|25x25 פיקסלים
| סר ויליאם פאקנהאם
| 1 במרץ 1915 – דצמבר 1916
|
|-
| 4
| אדמירל משנה
|25x25 פיקסלים
| סר ארתור לבסון
| דצמבר 1916 – ספטמבר 1918
|
|-
| 5
| אדמירל משנה
|25x25 פיקסלים
| סר ליונל האלסי
| ספטמבר 1918 – מרץ 1919
|
|-
| 6
| אדמירל משנה
|25x25 פיקסלים
| הנרי אוליבר
| 14 במרץ 1918 – מרץ 1919
|
|-
|}

== הערות שוליים ==

קטגוריה:היסטוריה של הצי המלכותי הבריטי
קטגוריה:יחידות צבא בריטיות במלחמת העולם הראשונה
גורדון מור (אדמירל)

אדמירל סר ארצ'יבלד גורדון הנרי וילסון מור, KCB, CVO (באנגלית: Sir Archibald Gordon Henry Wilson Moore; 2 בפברואר 1862 – 2 באפריל 1934) היה קצין בצי המלכותי ששירת כלורד הים השלישי בין השנים 1912 עד 1914.

== ביוגרפיה ==
מור נולד ב-2 בפברואר 1862. הוא הצטרף לצי המלכותי ב-1875 ושירת במלחמה האנגלו-מצרית של 1882.<ref name="lh"></ref> הוא הועלה לדרגת קפטן ב-30 ביוני 1901. בתחילת 1903 הוא השתתף במשלחת המיוחדת (בראשותו של לורד דאון) שמילאה את מקום המלך לנסוע לאיראן כדי להעניק לשאה את עיטור מסדר הבירית. הוא מונה לעוזר ימי של לורד הים הראשון ב-1907 ולמנהל התחמושת הימית והטורפדות ב-1909<ref name="lh" /> הוא הועלה לדרגת אדמירל משנה ב-1911, ומונה ללורד הים השלישי ב-1912.<ref name="lh" /> הוא שירת במלחמת העולם הראשונה, ופיקד על שייטת סיירות המערכה השנייה משנת 1914.<ref name="lh" />

כסגן המפקד של תת אדמירל סר דייוויד ביטי בקרב שרטון דוגר, מור הוביל את הטבעת SMS בליכר בינואר 1915. <ref>[https://books.google.com/books?id=-EVdYq7oK_kC&dq=%22Archibald+Moore%22+%22Dogger+Bank%22&pg=PA585 World War One By Priscilla Mary Roberts, p.585]</ref> נמתחה עליו ביקורת קשה על כך שאיפשר ל-SMS זיידליץ ו-SMS דרפלינגר שנפגעו קשות להימלט יחד עם SMS מולטקה שלא נפגעה. הוא "סולק בשקט מהצי הגדול והוצב לפקד על (שייטת הסיירות ה-9) באיים הקנריים, שם האפשרות של כל מפגש עם אוניות שטח גרמניות היה רחוק". <ref></ref>

בשנת 1917, מור מונה למפקח על מחלקת הלוחמה המכנית. הוא פרש ב-1919 ומת ב-2 באפריל 1934.<ref name="lh" />

== קישורים חיצוניים ==

== הערות שוליים ==

קטגוריה:המסדר הוויקטוריאני המלכותי: מפקדים
קטגוריה:מסדר האמבט: אבירים וגבירות מפקדים
קטגוריה:אדמירלים בריטים במלחמת העולם הראשונה
קטגוריה:בריטים שנולדו ב-1862
קטגוריה:בריטים שנפטרו ב-1934
משה כהן (ספורטאי)

משה כהן הוא שחיין פאראלימפי לשעבר זוכה מדליות. 

במשחקי סטוק מנדוויל בשנת 1974 זכה בארבע מדליות. הוא זכה במדליית זהב במשחה ל-100 מטר בסגנון חתירה עם תוצאה של 1:19.1 דקות ומדליית כסף במשחה ל-25 מטר בסגנון פרפר עם תוצאה של 21.1 שניות. במשחה 3X50 מטר בסגנון מעורב אישי זכה במדליית כסף עם תוצאה של 2:37.5 דקות.

ב השתתף כהן בחמש תחרויות בדרגת נכות 2: הוא זכה במדליית כסף במשחה ל-50 מטר פרפר עם תוצאה של 38.60 שניות. במשחה ל-100 מטר בסגנון חופשי סיים במשחה הגמר במקום החמישי עם תוצאה של 1:14.99 דקות, במשחה 3X50 מטר בסגנון מעורב אישי סיים במשחה הגמר במקום השישי עם תוצאה של 2:27.81 דקות ,במשחה ל-100 מטר בסגנון חזה סיים במשחה הגמר במקום השביעי עם תוצאה של 2:01.60 דקות, ובמשחה ל-100 מטר בסגנון גב סיים במשחה המוקדמות עם תוצאה של 1:54.12 דקות ולא העפיל למשחה הגמר. בנוסף הוא היה שותף לזכייה במדליית זהב במשחה שליחים 4X100 מטר (יחד עם אורי ברגמן, משה לוי ואריה רובין) עם תוצאה משותפת של 6:12.65 דקות.

==קישורים חיצוניים==
* [https://www.paralympic.org/moshe-cohen פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:שחיינים נכים ישראלים
קטגוריה:שחייני גב ישראלים
קטגוריה:שחייני חזה ישראלים
קטגוריה:שחייני פרפר ישראלים
קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:ישראלים שנולדו במאה ה-20
שנתון הממשלה

שנתון הממשלה היה כתב עת שנתי רשמי מטעם ממשלת ישראל, ובו סקירה על הפעילות העיקרית של משרדי הממשלה ושאר מוסדות המדינה בשנה החולפת. השנתונים יצאו משנת תש"י (שיצא לאור בנובמבר 1949) ועד שנת תשס"ד – תשס"ה (שיצא לאור אוגוסט 2006).

השנתונים יצאו לאור על ידי גופים שונים הקשורים לממשלה: מזכירות הממשלה, שירותי ההסברה במשרד ראש הממשלה, מרכז ההסברה ומטה ההסברה במשרד החינוך.

בשנתון נכללו גם רשימות של בעלי התפקידים המרכזיים במוסדות המדינה באותה שנה. בשנתון הובא מקבץ תמונות המתארות את פעילות משרדי הממשלה והתפתחות המדינה באותה שנה. בסוף השנתון הובאה סדרת פרסומות וחסויות, שמימנו את הוצאת השנתון.

בפתח השנתונים הראשונים הובא נאום או מאמר של ראש הממשלה.

בחלק מהשנים קיים גם תקציר באנגלית בסוף השנתון. בשנים המאוחרות יותר השנתון יצא בפורמט עברית-אנגלית מלא.

ב־1951 ראובן אלקלעי מונה על ידי מזכיר הממשלה זאב שרף לעורך שנתון הממשלה, תפקיד בו החזיק עד שנת 1974.

== גיליונות ==
הגיליון הראשון של שנתון הממשלה יצא בכסלו תש"י (התאריך הלועזי לא נכתב בו)<ref></ref>.

הגיליונות יצאו מדי שנה וחלקם מדי שנתיים, עד לגיליון תשנ"ז-תשנ"ח (1998).

נעשה ניסיון לחדש את הופעת השנתון על ידי ממשלת ישראל השלושים ואחת, שהפיקה את גיליון תשס"ד-תשס"ה שעסק בממשלת ישראל השלושים. הגיליון הוצא על ידי מטה ההסברה של משרד החינוך ולא על ידי מזכירות הממשלה<ref></ref>. הגיליון לא הוצא יותר.

==קישורים חיצוניים ==
* 
* 

== הערות שוליים ==

קטגוריה:ממשלת ישראל
קטגוריה:עיתונים רשמיים
ישיבת רחובות הנהר

הרב חיים שאול הכהן דוויק, מייסד הישיבה
ישיבת רחובות הנהר היא ישיבה השכונת בשכונת הבוכרים בירושלים, ששימשה ללימודי קבלה בעיקר למקובלים יוצאי יהדות סוריה, ארם צובא, דמשק וקהילת אורפה הסמוכה לסוריה.

שם הישיבה לקוח מהפסוק , כאשר בפסוק נרמז גם שמו של ראש הישיבה רבי חיים שאול הכהן דוויק. וכן רומז לשמה המקורי של שכונת הבוכרים – 'שכונת רחובות' – על השם הפסוק .

== היסטוריה ==
הישיבה נוסדה בשנת התרנ"ו (1896) על ידי המקובל חיים שאול הכהן דוויק, יליד חאלב, לאחר שעלה לירושלים, יחד עם המקובל הרב אברהם חיים עדס.

הקמת הישיבה התאפשרה על ידי סיוע של סיניור נסים נחום, נדבן ופילנתרופ יליד טריפולי שהחזיק ישיבות ללימוד קבלה ברחבי העולם בארצות הברית ובישראל, תלמיד הרב יעקב חי מונסא-רופא.

הישיבה התפלגה מישיבת המקובלים בית אל שבעיר העתיקה בישיבה למדו באותה העת כ-60 חכמי קבלה. התפילות בישיבה נעשו על פי כוונות הרש"ש, כשראש הישיבה רבי חיים שאול עובר לפני התפילה מדי יום. תפילות אלו שהיו בעלי אופי מיסטי כונו בפי אנשי ירושלים "מניין המכוונים".

החל משנת ה'תרצ"ג עמד בראש הישיבה הרב אליהו דוויךּ הכהן.

== ראו גם ==
* רחובות הנהר

== לקריאה נוספת ==
* ספר פדה את אברהם - מאת הרב אברהם מונסא ירושלים, כולל תיאור מפורט על הישיבה והנהגותיה
* ספר פאת השולחן - בהקדמה הספר בהוצאת ישיבת חברת אהבת שלום, ירושלים ה'תשס"ו
* [https://www.nli.org.il/en/books/NNL_ALEPH990025609430205171/NLI תולדות חכמי ירושלים חלק ב] - מאת אברהם אליעזר סופר, ירושלים ה'תש"ע 2010.
* יונתן מאיר, רחובות הנהר: קבלה ואקזוטריות בירושלים (תרנ"ו-תש"ח), הוצאת יד יצחק בן צבי, בשיתוף עם המכון למדעי היהדות, האוניברסיטה העברית בירושלים, ירושלים תשע"א.

== הערות שוליים ==

רחובות הנהר
רחובות הנהר
כביש M9 (רוסיה)

כביש הרכב הפדרלי M9 "בלטייה" (ברוסית: Федеральная автомобильная дорога М-9 «Ба́лтия») הוא כביש פדרלי ברוסיה בכיוון מוסקבה-וולוקולמסק עד גבול המדינה עם לטביה, ואז הוא עובר לכביש המהיר הלטבי A12. הוא חלק ממסלול האירופי E 22. אורך המסלול כ-597 ק"מ.

במחוז מוסקבה, זהו היעד השני הפופולרי והיוקרתי ביותר, אחרי רובליובקה, בקרב רוכשי דאצ'ות, חלקות קרקע ומשקי בית פרטיים, שם נבנו באופן פעיל מה שנקרא "כפרי קוטג' יוקרתיים" ליד מוסקבה מאז תחילת המאה ה-21.

בתקשורת הרוסית, בקרב קונים ומוכרים של נדל"ן בפרברי מוסקבה, הכביש המהיר נקרא בסלנג כ "ריגה החדשה" או "נובוריגה"<ref></ref>.

== קישורים חיצוניים ==

== הערות שוליים ==

M9
צ'נאיין

מועדון הכדורגל צ'נאיין (בהינדי: चेन्नई फुटबॉल क्लब) הוא מועדון כדורגל הודי מהעיר צ'נאי, טמיל נאדו, המשחק כיום בליגת העל ההודית.

== היסטוריה ==
צ'נאיין הוקמה באוגוסט כחלק מהקמת הסופר ליג ההודי על ידי השחקן הבוליוודי, אבישק באצ'אן ושחקן הקריקט מאהנדרה סינג דוני. מאמנה הראשון של צ'נאיין היה כדורגלן העבר מרקו מטראצי. בעונה הראשונה סיים במקום הראשון, אך הפסיד בחצי גמר פלייאוף האליפות. עונה לאחר מכן זכה באליפות הראשונה בהיסטוריה שלו.

למועדון יריבות מרכזית עם בנגלור והמשחקים בין הקבוצות נקראים "הדרבי של דרום הודו".

==תארים==
; צ'נאיין
*ליגת העל ההודית: 2015, 2017/2018

== קישורים חיצוניים ==

קטגוריה:קבוצות כדורגל הודיות
קטגוריה:טמיל נאדו
קטגוריה:קבוצות כדורגל שהוקמו ב-2014
חואן נונייס

חואן נונייס גרסיה (בספרדית: Juan Núñez García; נולד ב-4 ביוני 2004) הוא כדורסלן ספרדי המשחק בעמדת הרכז.

==קריירה==
נונייס נולד במדריד, וב-2015 הצטרף למחלקת הנוער של ריאל מדריד. ב-2020 נבחר ל-MVP של טורניר המוקדמות של טורניר הדור הבא של יורוליג בסקטבול, עם ממוצעים של 9.5 נקודות ו-5 אסיסטים ב-4 משחקים. בשנת 2021 זכה עם ריאל בטורניר הדור הבא, אך לא השתתף במשחק הגמר מפני שזומן על ידי המאמן פאבלו לאסו לקבוצה הבוגרת וערך את הופעת הבכורה שלו בניצחון בחצי גמר פלייאוף ליגת ה-ACB על ולנסיה. במשחק הוא קלע 2 נקודות מקו העונשין והוסיף 2 ריבאונדים ואסיסט ב-7 דקות משחק.

ב-15 באוגוסט 2023 חתם ברטיופארם אולם הגרמנית, ובתום העונה זכה עימה באליפות גרמניה.

ב-27 ביוני 2024 נבחר נונייס במקום ה-36 על ידי אינדיאנה פייסרס בדראפט ה-NBA {{כ}}2024, ומיד בליל הדראפט הועבר בטרייד לסן אנטוניו ספרס.

==קריירה בנבחרת הלאומית==
ב-2019 זכה נונייס עם נבחרת הקדטים של ספרד באליפות אירופה בכדורסל עד גיל 16 וב-2022 הוביל את נבחרת העתודה של ספרד לזכייה באליפות אירופה בכדורסל עד גיל 20 ונבחר ל-MVP הצעיר ביותר בהיסטוריה של התחרות, בגיל 18 בלבד.

ב-11 באוגוסט 2022 רשם את הופעת הבכורה שלו בנבחרת ספרד הבוגרת, בניצחון 87–80 במשחק ידידות על , והופיע במדיה בגביע העולם בכדורסל 2023.

==קישורים חיצוניים==

*[https://www.fiba.basketball/en/player/270869/Juan-Nunez פרופיל], באתר פיב"א

==הערות שוליים==

קטגוריה:מדריד: ספורטאים
קטגוריה:כדורסלנים ספרדים
קטגוריה:כדורסלני ריאל מדריד
קטגוריה:כדורסלני רטיופארם אולם
קטגוריה:כדורסלני סן אנטוניו ספרס
קטגוריה:בחירות דראפט של אינדיאנה פייסרס
קטגוריה:כדורסלני נבחרת ספרד
קטגוריה:ספרדים שנולדו ב-2004
מצעד המוזיקה היהודית השנתי של קול פליי

המצעד השנתי של קול פליי הוא מצעד של מוזיקה יהודית-חסידית המדרג את השירים הפופולריים במגזר החרדי והדתי מהשנה האחרונה. המצעד משודר מדי שנה בחול המועד של חג הסוכות.

למצעד מתמודדים כ-100 שירים שיצאו באותה שנה ולבסוף נבחרים מתוכם כ-25 שירים. בנוסף קיימות עוד מספר קטגוריות המועמדות לזכייה כמו זמר השנה, תגלית השנה, אלבום השנה, מעבד השנה, מלחין השנה ועוד. המצעד מבוסס על דירוג הקהל באתר או בטלפון. מבין המדרגים את המצעד מתקיימת מדי שנה הגרלה על כרטיסי טיסה ליעדים באירופה.

את המצעד של שנת תש"פ ותשפ"א הגישו גבי כץ וארי המניק. משנת תשפ"ב הצטרף אליהם להגשה השדרן אשר גרייבר שמגיש גם מדי שבוע את המצעד השבועי בתחנה. בשנת תשפ"ג החליף אורי כהן את ארי המניק בהגשת המצעד. על עריכת המצעד השנתי אחראים גבי כץ, דני לוי ואורי כהן.

=== תוצאות המצעד ===
{| class="wikitable sortable plainrowheaders" style="text-align:center;"
|-
!שנה
!שיר השנה
!זמר השנה
!תגלית השנה
!אלבום השנה
!מלחין השנה
!מעבד השנה
!מקור
|-
|תש"פ
|כתר מלוכה - ישי ריבו
|ישי ריבו
|שוקי סלומון
|כולנו נלך - בני פרידמן
|אלי קליין
| rowspan="3" |יואלי דיקמן
|
|-
|תשפ"א
|סיבת הסיבות - ישי ריבו
|עקיבא תורג'מן
|מוטי וייס
|ניצוץ יהודי - משה קליין
| rowspan="3" |אלחנן אלחדד
|
|-
|תשפ"ב
|יש בך הכל - עקיבא תורג'מן
|עקיבא תורג'מן
|משה פלד
|כמלאך - נפתלי קמפה
|
|-
|תשפ"ג
|לחי העולמים - מאט דאב, בני פרידמן, מרדכי שפירא
|נפתלי קמפה
|נותי ליברמן
|ליבי - נפתלי קמפה
|—
|
|}

== ביאורים ==

== הערות שוליים ==

קטגוריה:ישראל: רדיו
קטגוריה:מצעדי מוזיקה ישראליים
קטגוריה:תוכניות רדיו ישראליות
בית הכנסת תפארת ישראל (ונצואלה)

בית הכנסת תפארת ישראל, [[קראקס, ונצואלה.]]
בית הכנסת תפארת ישראל הוא בית כנסת בקראקס, בירת ונצואלה. זהו גם המטה של האגודה הישראלית של ונצואלה.

== הִיסטוֹרִיָה ==
הקרקע של בית הכנסת נקנתה על ידי הקהילה היהודית בעיר בשנת 1954, הקרקע נקנתה במטרה לבנות עליה בית כנסת במקום בית הכנסת הקודם בעיר שנהרס בעקבות בניית כביש מהיר. בשנת 1956 הונחה אבן הפינה של בית הכנסת וב-1963 נפתח בית הכנסת לציבור. בית הכנסת משמש את הקהילה היהודית בקראקס.

בינואר 2009 חולל בית הכנסת והושחת על ידי כנופיית עבריינים. המתקפה באה בעקבות מתיחות בין מדינת ישראל לוונצואלה בעקבות מבצע עופרת יצוקה. שלושה שוטרים לשעבר ושלושה אזרחים נמצאו אשמים במתקפה ונידונו לעשר שנות מאסר.

== קישורים חיצוניים ==

תפארת ישראל (ונצואלה)
קטגוריה:קראקס: מבנים
קטגוריה:יהדות ונצואלה
גסטון אווילה

גסטון לוסיאנו אווילה (בספרדית: Gastón Luciano Ávila; נולד ב-30 בספטמבר 2001 ברוסאריו שבארגנטינה) הוא כדורגלן ארגנטינאי המשחק בעמדת המגן השמאלי בקבוצת אייאקס מליגת העל ההולנדית.

== קריירת מועדונים ==
אווילה גדל במחלקות הנוער של בוקה ג'וניורס ורוסאריו סנטראל. ב-3 בפברואר 2020 ערך את הופעת הבכורה שלו בקבוצה הבוגרת של בוקה ג'וניורס, בניצחון 2-1 על טאז'רס במסגרת המחזור ה-18 בליגת העל הארגנטינאית לעונת . בסך הכל ערך תשע הופעות ליגה במועדון.

ב-10 בפברואר 2021 הושאל אווילה לרוסאריו סנטראל מליגת העל הארגנטינאית למשך עונת . ב-15 בפברואר ערך את הופעת הבכורה שלו במועדון, בניצחון 2-1 על ארחנטינוס ג'וניורס במסגרת המחזור הראשון בליגה. ב-3 באוגוסט הבקיע את שער הבכורה שלו במועדון, בהפסד 2-1 לאלדוסיבי במסגרת הליגה. הוא ערך 27 הופעות ליגה במהלך תקופת ההשאלה, בהן הבקיע שלושה שערים.

ב-23 ביולי 2022 חתם אווילה ברויאל אנטוורפן מליגת העל הבלגית. ב-14 באוגוסט ערך את הופעת הבכורה שלו במועדון, בניצחון 1-0 על אויפן במסגרתת המחזור הרביעי בליגה לעונת . בסך הכל ערך 24 הופעות ליגה במדי המועדון, וזכה עם המועדון באליפות בלגיה, בגביע הבלגי ובסופר קאפ הבלגי.

ב-22 באוגוסט 2023 חתם אווילה על חוזה לארבע שנים באייאקס מליגת העל ההולנדית.

== חיים אישיים ==
אחיו, צ'ימי אווילה , הוא כדורגלן אוססונה.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:רוסאריו: כדורגלנים
קטגוריה:כדורגלני בוקה ג'וניורס
קטגוריה:כדורגלני רוסאריו סנטראל
קטגוריה:כדורגלני רויאל אנטוורפן
קטגוריה:כדורגלני אייאקס
קטגוריה:ספורטאים זרים בבלגיה
קטגוריה:ספורטאים ארגנטינאים בהולנד
קטגוריה:ארגנטינאים שנולדו ב-2001
מתיאס קוויסטגורן

מתיאס דאם קוויסטגורן (בדנית: Mathias Damm Kvistgaarden; נולד ב-15 באפריל 2002 בבירגרו שבדנמרק) הוא כדורגלן דני המשחק בעמדת החלוץ בקבוצת ברונדבי מליגת העל הדנית.

== קריירת מועדונים ==
קוויסטגורן גדל במחלקות הנוער של סקיולד בירגרו, לינגבי בולקלוב וברונדבי. בשנת 2020 החל לשחק בקבוצה הבוגרת של ברונדבי במסגרת ליגת העל הדנית.

== קריירה בינלאומית ==
קוויסטגורן הוא חלק מסגל נבחרת דנמרק עד גיל 21.

== תארים ==
;ברונדבי
* אליפות דנמרק (1): 2020/2021

== קישורים חיצוניים ==

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני ברונדבי
קטגוריה:דנים שנולדו ב-2002
פרידריך בודיקר

פרידריך בודיקר (בגרמנית: Friedrich Boedicker; 13 במרץ 1866 – 20 בספטמבר 1944) היה ויצה-אדמירל של הצי הקיסרי הגרמני במהלך מלחמת העולם הראשונה.

== ביוגרפיה ==
בודיקר נולד ב-13 במרץ 1866 בקאסל, ולאחר שסיים את לימודיו בתיכון בשנת 1884, הצטרף לצי הקיסרי הגרמני ועבר את ההכשרה הרגילה להיות קצין ימי. הוא שירת הן על סיפון ספינות שונות והן בתפקידי מטה. בתור קפיטן-לויטננט, הוא קיבל את הפיקוד על הסיירת הקלה פראונלוב באוקטובר 1907 וקודם לפריגטנקפיטן זמן קצר לאחר מכן. בינואר 1908 הוא הפך למפקד הסיירת הקלה שטטין, שהחליפה את הפראונלוב בכוחות הסיור ועליה פיקד עד ספטמבר 1908. מ-17 ביוני עד 8 באוגוסט 1908, הוא ליווה את היאכטה הקיסרית הוהנצולרן עם השטטין במהלך השייט לנורווגיה ובביקור בסטוקהולם. מספטמבר 1910 עד ספטמבר 1913 פיקד על אוניית המערכה שלזוויג-הולשטיין כקפיטן צור זי.

במהלך מלחמת העולם הראשונה, הוא פיקד על סיירות המערכה של קבוצת הסיור הראשונה במהלך הפגזת ירמות' ולואוסטופט חודש לפני קרב יוטלנד, עקב חופשת מחלה של פרנץ פון היפר. בודיקר ידוע אולי בעיקר בשל היותו נוכח בקרב יוטלנד, שם ירו ספינות של קבוצת הסיור השנייה שלו כמה מהיריות הראשונות של הקרב.

בסתיו 1916, מ-2 בספטמבר עד 14 באוקטובר, פיקד בודיקר פעם נוספת על קבוצת הסיור הראשונה בהיעדרו של היפר, ומ-15 באוקטובר הוא היה סגן מפקד על קבוצת הסיור הראשונה. קונטר-אדמירל לודוויג פון רויטר החליף אותו בתפקיד זה ב-22 בינואר 1918, כאשר בודיקר, שהיה כעת ויצה-אדמירל, מונה לראש השייטת ה-I של צי הים הפתוח והניף את דגלו על אוניית המערכה הגדולה אוסטפריזלנד. הוא החזיק בתפקיד זה עד תום המלחמה. ב-23/24 באפריל 1918 השתתפה השייטת שלו בגיחה האחרונה אל הים הצפוני של צי הים הפתוח.

באוגוסט 1918 מונה בודיקר למפקד מבצע שוסשטיין, שמטרתו הייתה לכבוש את מסילת הרכבת מורמן בקרליה. בודיקר החל בהכנות לכך ב-12 באוגוסט על ידי פינוי מוקשים בגישה למפרץ פינלנד. הוא עצמו יצא עם הצוות שלו בסיירת הקלה שטרלזונד דרך ליבאו, רוואל, הלסינקי, נארווה והונגרבורג ל-Borkö Sund על מנת לכוון את ההכנות בזמן שהחזיק את אוניות המערכה שלו בקיל בכוננות. עם זאת, המבצע נדחה באופן זמני בשבוע הראשון של ספטמבר בגלל המצב הלא ברור בחזית המזרחית, ובודיקר חזר לווילהלמסהאפן עם השטרלזונד. ב-27 בספטמבר ננטש המבצע סופית.

ב-2 באוקטובר, השייטת הראשונה של בודיקר הייתה מוכנה לקלוט את הצוללות של פלנדריה. ב-3 בנובמבר, לאחר שננטשה פקודת הצי מ-24 באוקטובר 1918, הוביל בודיקר את השייטת לתוך שפך האלבה והיא עגנה ברונסבוטל. ב-6 בנובמבר ערכו מלחים מרד ומועצת חיילים השתלטה על הפיקוד. ב-9 בנובמבר חזרה השייטת לווילהלמסהאפן, שם ראתה את סוף המלחמה ב-11 בנובמבר. ספינות השייטת פורקו מנשקם עד השבוע הרביעי של נובמבר, ופיקוד השייטת פורק ב-27 בנובמבר.

מ-28 בנובמבר 1918 הועמד בודיקר לרשות ראש התחנה הימית של הים הצפוני ומזכיר המדינה של משרד הצי של הרייך, ולאחר מכן שוחרר מתפקידו ב-17 במרץ 1919. לאחר מכן התגורר בודיקר בקאסל עד מותו ב-20 בספטמבר 1944.

==קישורים חיצוניים==

קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1866
קטגוריה:גרמנים שנפטרו ב-1944
אלוף האלופים 2017

אלוף האלופים 2017 היה המהדורה ה-22 של גביע אלוף האלופים (הסופר-קאפ הישראלי). המשחק נערך ב-10 באוגוסט 2017 בין הפועל באר שבע, אלופת ליגת העל לעונת 2016/2017, לבין בני יהודה תל אביב, מחזיקת גביע המדינה לעונת 2016/2017.

בעונה שלפני כן זכתה הפועל באר שבע לאחר ניצחון של 2–4 על מכבי חיפה.

בתום 90 דקות גברה הפועל באר שבע 2–4 על בני יהודה תל אביב משערים של מוחמד גדיר, תומאש פקהארט, לואי טאהא ואנתוני ואקמה.

== מהלך המשחק ==

קטגוריה:תחרויות כדורגל בישראל
קטגוריה:2017 בישראל: כדורגל
שסתום פרפר

שסתום פרפר
שסתום פרפר הוא שסתום שמבדד או מווסת את זרימת הנוזל. מנגנון הסגירה הוא דיסק שמסתובב.

== עקרון הפעולה ==
שסתום כדורי
הפעולה דומה לזו של שסתום כדורי, המאפשר כיבוי מהיר. שסתומי פרפר מועדפים בדרך כלל מכיוון שהם עולים פחות מעיצובי שסתומים אחרים, ומשקלם קל יותר כך שהם זקוקים לפחות תמיכה. הדיסק ממוקם במרכז הצינור. מוט עובר דרך הדיסק אל מפעיל בצד החיצוני של השסתום. מוט עובר דרך הדיסק אל מפעיל בצד החיצוני של השסתום. סיבוב המפעיל הופך את הדיסק במקביל או מאונך לזרימה. שלא כמו שסתום כדורי, הדיסק נמצא תמיד בתוך הזרם, כך שהוא גורם לירידה בלחץ, גם כשהוא פתוח. שסתום פרפר הוא ממשפחת שסתומים הנקראים שסתומי רבע סיבוב. בפעולה, השסתום פתוח או סגור לחלוטין כאשר הדיסק מסובב רבע סיבוב. ה"פרפר" הוא דיסק מתכת המותקן על מוט. כאשר השסתום סגור, הדיסק מסובב כך שהוא חוסם לחלוטין את המעבר. כאשר השסתום פתוח לגמרי, הדיסק מסובב רבע סיבוב כך שהוא מאפשר מעבר כמעט בלתי מוגבל של הנוזל. ניתן גם לפתוח את השסתום בהדרגה כדי להגביל את הזרימה.

ישנם סוגים שונים של שסתומי פרפר, כל אחד מותאם ללחצים שונים ולשימוש שונה.

== שימוש בתעשייה ==
בתעשיות התרופות, הכימיות והמזון, שסתום פרפר משומש כדי להפסיק את זרימת המוצר (מוצק, נוזל, גז) בתהליך. השסתומים המשומשים בתעשיות אלו מיוצרים בדרך כלל על פי הנחיות נוהלי ייצור נכונים עדכניים. שסתומי פרפר בדרך כלל החליפו שסתומים כדוריים בתעשיות רבות, במיוחד נפט, בשל עלות נמוכה יותר וקלות ההתקנה.

==קישורים חיצוניים==

קטגוריה:שרברבות
קטגוריה:התקנים מכניים
קטגוריה:צנרת
פרפר
לאולאוגה טאוסאגה

לאולאוגה טאוסאגה-קולינס (באנגלית: Laulauga Tausaga-Collins; נולדה ב-22 במאי 1998) היא אתלטית אמריקאית, אלופת העולם (בודפשט 2023) בזריקת דיסקוס.

== ביוגרפיה ==
=== 2019 ===
באליפות העולם שנערכה באוקטובר בדוחה שבקטר סיימה טאוסאגה במקום 12 בזריקת דיסקוס, לאחר שלא הצליחה לקבוע תוצאה בגמר.

=== 2022 ===
באליפות העולם שנערכה ביולי ביוג'ין שבאורגון, ארצות הברית סיימה טאוסאגה במקום 12 בזריקת דיסקוס בתוצאה של 56.47 שניות.

==== אלופת אמריקה הצפונית, אמריקה המרכזית והקריביים ====
באליפות אמריקה הצפונית, אמריקה המרכזית והקריביים שנערכה באוגוסט בפריפורט שבאיי בהאמה זכתה טאוסאגה במדליית זהב בשיא אליפות חדש של 63.18 מטר.

=== 2023 ===
==== אלופת העולם ====
באליפות העולם שנערכה באוגוסט בבודפשט שבהונגריה זכתה טאוסאגה במדליית זהב בשיא אישי חדש של 69.49 מטר, לפני בת ארצה ולארי אולמן (68.61 מטר) ופנג בין מהרפובליקה העממית של סין (68.20 מטר).

== שיאים אישיים ==
=== אצטדיון ===
* זריקת דיסקוס: 69.49 מטר (2023)

==קישורים חיצוניים==

קטגוריה:אלופות עולם באתלטיקה
קטגוריה:זורקות דיסקוס
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
האגודה הישראלית של ונצואלה

בית הכנסת תפארת ישראל, בית הכנסת הראשי של ונצואלה בו שוכנת האגודה הישראלית של ונצואלה]]
האגודה הישראלית של ונצואלה (בספרדית: La Asociación Israelita de Venezuela) היא הארגון היהודי העתיק ביותר בוונצואלה. האגודה נוסדה בשנת 1919. האגודה פועלת בבית הכנסת תפארת ישראל בקראקס, עיר הבירה של ונצואלה. ישנן כ-800 משפחות חברות באגודה.<ref></ref>
אנדרטת השואה בקראקס

== המתקפה ב-2009 ==

בסוף ינואר 2009, בית הכנסת, בו שוכנת האגודה, ניזוק קשות בתקיפה מאורגנת. המתקפה בוצעה בעקבות כתבה המסיתה לאלימות אנטישמית, שהופיעה באתר ממשלתי בוונצואלה, לאחר מבצע עופרת יצוקה. כנופיה חמושה המורכבת מ-15 אנשים פרצה לבית הכנסת, קשרה את המאבטחים ושלטה בבניין במשך מספר שעות.<ref name=":0">[http://news.bbc.co.uk/2/hi/americas/7863356.stm Synagogue desecrated in Venezuela], BBC, 1 February 2009</ref> כתובות נאצה אנטישמיות ואנטי-ישראליות הוטבעו על הקירות, משרד בית הכנסת וארון הקודש נבזזו. מבצעי המתקפה קראו לגרש יהודים מהארץ.<ref name=":0" /> שר החוץ של ונצואלה, ניקולאס מדורו, גינה את המעשה. שר המדע ג'סי צ'קון גינה גם הוא את המתקפה והכחיש את הטענות שיש לה קשר לממשלה.<ref name=":0" />

== ראו גם ==
* יהדות ונצואלה

== הערות שוליים ==

קטגוריה:בתי כנסת ספרדיים
קטגוריה:קראקס: מבנים
קטגוריה:ארגונים יהודיים
קטגוריה:יהדות ונצואלה
אינגריד טולין

אינגריד טולין (Ingrid Thulin ;27 בינואר 1926 - 7 בינואר 2004) הייתה שחקנית קולנוע שוודית שהתפרסמה בהשתתפותה בסרטיו של אינגמר ברגמן.
==ביוגרפיה==
טולין החלה ללמוד בלט מגיל צעיר והתקבלה לתיאטרון הדרמה המלכותי בסטוקהולם ב-1948. היא התפרסמה בהשתתפותה במספר סרטים של אינגמר ברגמן:
*תותי בר (Smultronstället) (1957)
*סף החיים (Nära livet) עליו זכתה בפרס השחקנית הטובה ביתר בפסטיבל הקולנוע בקאן.
*פני מכשף (Ansiktet ) - 1958
*השקט (Tystnaden) עליו זכתה בפרס גולדבאג - 1963
*שעת הזאבים (Vargtimmen) (1968)
*זעקות ולחישות (Viskningar och rop) עליו הייתה מועמדת לפרס באפט"א לשחקנית הטובה ביותר בתפקיד משנה (1973).

ב-1962 הופיעה בסרטו של וינסנט מינלי "ארבעת פרשי האפוקליפסה" לצדם של גלן פורד ושרל בואייה.

ב-1965 הופיעה כניצולת שואה בסרט "בחזרה מן האפר" לצדו של מקסימיליאן של.

ב־1966 הופיעה בסרט הצרפתי "המלחמה נגמרה" לצדו של איב מונטאן.

ב-1969 הופיעה בסרטו של לוקינו ויסקונטי "הארורים".

ב-1972 הופיעה במיני-סדרה "משה" בתפקיד מרים.

ב-1976 הופיעה בסרט המתח והאסונות "מפגש קסנדרה".

ב-1970 התיישבה באיטליה וחייה שם במשך 34 שנים. היא חזרה לשוודיה בשנת חייה האחרונה כדי לטפל במחלת הסרטן ממנה נפטרה בגיל 78.

==קישורים חיצוניים==
* 

*
*[https://www.youtube.com/watch?v=qxoVYwa6tMU מחווה לאינגריד טולין], באתר יוטיוב
*[https://www.youtube.com/watch?v=sGQ8i-kTuLo מחווה לאינגריד טולין], באתר יוטיוב
*[https://www.youtube.com/watch?v=4W-Zwtd1bHQ אינגריד טולין בסרטי אינגמר ברגמן], באתר יוטיוב
*[https://www.haaretz.co.il/gallery/2004-01-10/ty-article/0000017f-e6c2-d62c-a1ff-fefbae5e0000 אורי קליין, אינגריד טולין 1929 - 2004] באתר הארץ
* 

קטגוריה:שחקניות קולנוע וטלוויזיה שוודיות
קטגוריה:ילידות 1926
קטגוריה:שוודים שנולדו ב-1926
קטגוריה:נפטרים ב-2004
נויה אורן

נויה אורן נוריאל (נולדה ב-5 באוגוסט 1981) היא במאית, עורכת, תסריטאית ויוצרת טלוויזיה ישראלית. 

==ביוגרפיה==
אורן נולדה ברמת גן וגדלה ברמת השרון ולמדה בתיכון רוטברג בעיר. בצבא הייתה פקידת לשכה בחיל האוויר.

ב-2006 החלה ללמוד בבית הספר סם שפיגל לקולנוע ולטלוויזיה במגמת תסריטאות.

ב-2010 הייתה בין התסריטאים של הסדרה "בלו נטלי", ובשנת 2014 הייתה בין העורכים של הסדרה "כח סבתות". בשנת 2015 שימשה כתסריטאית ועורכת בסדרה "גולשי ספות", יחד עם יונתן קוניאק ואילן עבודי.<ref></ref> עוד באותה שנה ערכה את הסדרה "איך להיות", וב 2018 שימשה כבמאית הזוגות בתוכנית "חתונה ממבט ראשון".

בשנת 2023 יצרה וכתבה את סדרת הביכורים שלה "שישה אפסים", ששודרה בכאן 11 בבימויו של ניר ברגמן.<ref></ref>

==חיים אישיים==

אורן מתגוררת בתל אביב עם בן זוגה, דור אורן, ולהם שני ילדים.<ref></ref>

== קישורים חיצוניים ==

== הערות שוליים ==

קטגוריה:תסריטאיות טלוויזיה ישראליות
קטגוריה:ישראליות שנולדו ב-1981
יותם בורשטיין

יותם בורשטיין הוא קצין בצה"ל בדרגת אלוף-משנה, אשר מכהן כמפקד עוצבת התבור.

== ביוגרפיה ==
בורשטיין התגייס לצה"ל לחיל התותחנים. בשנים 2016–2018 כיהן כמפקד גדוד 405, בשנים 2018–2020 כיהן כמפקד בא"ח תותחנים. בשנת 2023 הועלה לדרגת אלוף-משנה ומונה למפקד עוצבת התבור.

== הערות שוליים ==

קטגוריה:אלופי-משנה בצה"ל
קטגוריה:מפקדי עוצבת התבור
קטגוריה:ישראלים שנולדו במאה ה-20
קטגוריה:מפקדי חטיבות במלחמת חרבות ברזל
דיריבה ולטג'י

דיריבה ולטג'י קג'לצ'ה (באנגלית: Diribe Welteji Kejelcha; נולדה ב-13 במאי 2002) היא אתלטית אתיופית, סגנית אלופת העולם (בודפשט 2023) בריצת 1500 מטר, ואלופת העולם עד גיל 20 (טמפרה 2018) בריצת 800 מטר.

== קריירה ==
ולטג'י נולדה וגדלה באתיופיה.

=== 2018 ===
==== אלופת העולם עד גיל 20 ====
באליפות העולם עד גיל 20 שנערכה בטפרה, פינלנד ביולי זכתה ולטג'י במדליית זהב בריצת 800 מטר בשיא אליפות חדש של 1:59.74 דקות.

=== 2019 ===
באליפות העולם שנערכה בדוחה, קטר באוקטובר סיימה ולטג'י במקום 18 בריצת 800 מטר בתוצאה של 2:02.69 דקות.

=== 2021 ===
באולימפיאדת טוקיו שנערכה באוגוסט סיימה במקום 35 בריצת 1500 מטר בתוצאה של 4:10.25 דקות.

==== סגנית אלופת העולם עד גיל 20 ====
באליפות העולם עד גיל 20 שנערכה בניירובי, קניה באוגוסט זכתה במדליית כסף בריצת 1500 מטר בתוצאה של 4:16.39 דקות.

=== 2022 ===
באליפות העולם שנערכה ביוג'ין שבאורגון, ארצות הברית ביולי סיימה במקום רביעי בריצת 800 מטר בשיא אישי חדש של 1:57.02 דקות.

=== 2023 ===
==== סגנית אלופת העולם ====
באליפות העולם שנערכה בבודפשט שבהונגריה באוגוסט זכתה במדליית כסף בריצת 1500 מטר בתוצאה של 3:55.69 דקות, אחרי פיית' קיפייגון מקניה (3:54.87 דקות) ולפני סיפאן חסן מהולנד (3:56.00 דקות).

== שיאים אישיים ==
=== אצטדיון ===
* ריצת 800 מטר: 1:57.02 דקות (2022)
* ריצת 1500 מטר: 3:53.08 דקות (2023)

=== אולם ===
* ריצת 800 מטר: 2:02.64 דקות (2019)
* ריצת 1500 מטר: 4:16.51 דקות (2019)
* ריצת 3000 מטר: 8:33.44 דקות (2023)

== קישורים חיצוניים ==

קטגוריה:אתלטיות אתיופיות
קטגוריה:רצות 1500 מטר
קטגוריה:רצות 800 מטר
קטגוריה:רצות למרחקים בינוניים
קטגוריה:ילידות 2002
אנדראס מיכלזן

אנדראס היינריך מיכלזן (בגרמנית: Andreas Heinrich Michelsen; 19 בפברואר 1869 – 8 באפריל 1932) היה ויצה-אדמירל ומפקד צבאי גרמני. במהלך מלחמת העולם הראשונה, פיקד על מספר סירות טורפדו ועל צי הצוללות, השתתף בקרב יוטלנד, וכן היה המפקד הגרמני המוביל במהלך קרב מיצר דובר.

== ביוגרפיה ==
=== ראשית חייו ===
אנדראס מיכלזן נולד ב-19 בפברואר 1869 בהילדסהיים והיה בנם של אדוארד מיכלזן ואגנס מיכלזן לבית קיסקר. הוא הצטרף לצי הקיסרי הגרמני כצוער באפריל 1888. הוא הועלה לדרגת לויטננט צור זי באפריל 1894, לקורבטנקפיטן במרץ 1906, ובמאי 1910 הועלה לדרגת פריגטנקפיטן. בשנת 1903 שירת מיכלזן כשליש תחת הנס פון קסטר ובשנת 1905 פיקד על ה-SMS גרילה. במשך זמן מה עבד גם כמרצה באקדמיה הימית. מאוקטובר 1910 שימש כמפקד פיקוד הטורפדו, בו החזיק עד ספטמבר 1911. בינואר 1911 הועלה לדרגת קפיטן צור זי, ומונה לסגן מפקד ה-SMS פרידריך קרל.

=== מלחמת העולם הראשונה ===
בתחילת מלחמת העולם הראשונה מונה מיכלזן למפקד הסיירת המשוריינת SMS פרינץ אדלברט. בנוסף לאותו תפקיד, בין ה-20 באפריל עד ה-3 ביולי 1915 הוא גם כיהן בתפקיד ראש המטה של כוחות הסיור במזרח הים הבלטי. ביולי 1915, ה-SMS פרינץ אדלברט ניזוקה קשות הודות להתקפת טורפדו, ומיכלזן הצליח לגרור אותה בחזרה לקיל, בהפלגה של 240 מיל ימי לאחור. באוגוסט 1915 הוא מונה לרמטכ"ל הפיקוד העליון במזרח הים הבלטי, וב-14 באפריל 1916 הפך למפקד העליון של סירות הטורפדו (Erster Führer der Torpedobootsstreitkräfte). בתפקיד זה, הוא גם השתתף בקרב יוטלנד, שם פיקד על ה-SMS רוסטוק. ב-1 ביוני 1917 מונה למפקד כוח הצוללות (Befehlshaber der U-Boote), בו החזיק עד תום המלחמה.

=== אחרית חייו ===
לאחר חתימת שביתת הנשק ב-11 בנובמבר 1918, שימש מיכלזן כראש המטה של צי הים הפתוח. <ref></ref> לאחר מכן, מ-22 בדצמבר 1918 שימש כרמטכ"ל מרחב הצי הצפוני. ב-2 בינואר 1919 הוא הפך למפקד האזור הזה. בנובמבר 1919 הועלה לדרגת קונטר-אדמירל ובינואר 1920 הועלה לדרגת ויצה-אדמירל. בדצמבר 1920 הוא פרש לביתו, וב-8 באפריל 1932 הוא מת בגיל 64 בפאלינגבוסטל.

== הערות שוליים ==

קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:המסדר הוויקטוריאני המלכותי: חברים
קטגוריה:מעוטרי פור לה מריט
קטגוריה:גרמנים שנולדו ב-1869
קטגוריה:גרמנים שנפטרו ב-1932
שרפות היער בקנדה (2023)

ענני עשן ענקיים שנגרמו משריפות בקוויבק (יוני 2023)
החל ממרץ 2023 קנדה הושפעה מסדרה מתמשכת שריפות יער, כאשר המצב החריף במיוחד בחודש יוני. שרפות יער מתרחשות בכל 13 הפרובינציות והטריטוריות של קנדה, כאשר השריפות הגדולות ביותר התרחשו עד כה באלברטה, בקולומביה הבריטית, בטריטוריות הצפון-מערביות, בנובה סקוטיה, באונטריו ובקוויבק. במהלך עונת השריפות של 2023 נשרף האזור הנרחב ביותר שאי פעם נשרף בהיסטוריה המתועדת של קנדה.<ref name=":7"></ref><ref name="SitReport"/> עונת השריפות של 2023 בקנדה היא גם המקרה בו נשרך האזור הנרחב ביותר שאי פעם נשרף בהיסטוריה המתועדת של אמריקה הצפונית.<ref></ref><ref></ref>

נכון ל-22 באוגוסט 2023 בסך הכל התרחשו 5,881 שריפות יער באזור המשתרע על פני 153,254 קמ"ר<ref name="SitReport"></ref>, שהם כ-4 אחוזים מכל אזורי היער של קנדה.<ref></ref>

העשן שנפלט משריפות היער בקנדה השפיע באופן ניכר על איכות האוויר בקנדה ובארצות הברית.<ref></ref> בסוף יוני העשן אף הצליח לחצות את האוקיינוס האטלנטי ולהגיע לאירופה.<ref></ref><ref></ref>

== ראו גם ==
* גל השרפות באוסטרליה (2019–2020)
* השרפות בהוואי (2023)

== קישורים חיצוניים ==

==הערות שוליים==

קטגוריה:אסונות טבע ב-2023
קטגוריה:אסונות בקנדה
קטגוריה:שרפות יער
דינופלגלטים

דינופלגלטים (שם מדעי: Dinoflagellata) הם מערכה של חד-תאיים איקריוטים. הדינופלגלטים התפתחו אבולוציונית מאב קדום אחד – קבוצה מונופילטית. הם נחשבים לרוב לפרוטיסטים. רוב מיני הדינופלגלטים הם פלנקטון ימי, אבל הם גם נפוצים בבתי גידול של מים מתוקים. האוכלוסיות שלהם משתנות עם טמפרטורת פני הים, מליחות ועומק. דינופלגלטים רבים עושים פוטוסינתזה, אבל חלק גדול מהם הם למעשה יצורים מיקסוטרופים , שמשלבים פוטוסינתזה עם בליעה של טרף (פגוטרופיה ומיזוציטוזיס ). דינופלגלטים הם קבוצת אצות מובחנת.<ref></ref>

== אטימולוגיה ==
המונח "דינופלגלט" הוא הלחם של המילה היוונית δῖνος (דינוס), שמשמעותה "מסתובב", והמילה הלטינית flagellum, שמשמעותה "שוט". השם ניתן בעקבות צורת התנועה הייחודית של הדינופלגלטים והשוטון שלהם.

== טקסונומיה ==
מבחינת מספר המינים, דינופלגלטים הם אחת הקבוצות הגדולות ביותר של איקריוטים ימיים, אם כי גודלה קטן משמעותית מגודל קבוצת הצורניות. כמה מיני דינופלגלטים הם אנדוסימביוטיים שמתקיימים בתוך בעלי חיים ימיים, והם מהווים חלק חשוב בביולוגיה של שוניות אלמוגים. דינופלגלטים אחרים הם טורפים של מיני פרוטוזואה אחרים, וכמה צורות של דינופלגלטים, כגון Oodinium ו-Pfiesteria, הם טפיליים. כחלק ממחזור חייהם, דינופלגלטים מסוימים מייצרים ציסטות דינופלגלטיות (הנקראות גם דינוציסטים).

דינופלגלטים הם חלק מהקלייד והעל-מערכה Alveolata . נכון ל-2023, אינדקס מיני הדינופלגלטים הידועים העדכני ביותר נכתב על ידי פרננדו גומז בשנת 2012, והוא כולל לפחות 2,294 מינים של דינופלגלטים.

== סביבות חיים ==
מחקר של גומז משנת 2005 תיאר כ-1,555 מינים דינופלגלטים ימיים החיים במים חופשיים כחלק מהפלנקטון. הערכה של טיילור ואחרים משנת 2008 הציעה כ-2,000 מינים חיים, מתוכם כ-1,700 מינים ימיים (החיים כחלק מהפלנקטון וגם על קרקעית הים). המחקר של גומז מ-2012 תיאר 2,294 מיני דינופלגלטים חיים, או 2,377 מינים של דינפלגלטים "במובן הרחב". הכוללים דינופלגלטים ימיים, מים מתוקים ודינופלגלטים טפיליים. במחקר של מרטנס מ-2102 הוערך שיש כ-350 מיני דינופלגלטים שחיים במים מתוקים.

== צבע והארה ביולוגית ==
הצטברות מהירה של דינופלגלטים מסוימים<ref></ref> יכולה לגרום לתופעה שמכונה "גאות אדומה" (פריחת אצות מזיקה), דבר שיכול לגרום להרעלה כאשר בני אדם אוכלים רכיכות שניזונו מדינופלגלטים. יש דינופלגלטים שיוצרים הארה ביולוגית – הם פולטים בעיקר אור כחול-ירוק וגורמים להארה של חלקים מהאוקיינוסים בצבע זה.

== קישורים חיצוניים ==

* 

== הערות שוליים ==

קטגוריה:פרוטיסטים שתוארו במאה ה-19
קטגוריה:צורות חיים ימיות
טלסקופ החלל ROSAT

ROSAT (בגרמנית: Röntgensatellit) היה טלסקופ החלל בתחום קרני רנטגן. הלוויין, שהיה פרויקט משותף של גרמניה, ארצות הברית, ובריטניה, שוגר בשנת 1990 ופעל עד לשנת 1999

==משימה==
המשימה הייתה בהובלת גרמניה. על הלוויין הותקנו מספק מכשירים. טלסקופ ראשי XRT שנבנה בגרמניה והיה רגיש לקרינה בתחום keV 0.1-2. בריטים בנו טלסקופ בתחום אולטרה סגול ומצלמה שהיו רגישים לתחום keV 0.042-0.21. ארצות הברית סיפקה רגש HRI.

הלוויין שוגר ב-1 ביוני 1990 מנמל החלל קייפ קנוורל. משך המשימה המתוכנן היה 18 חודשים עם אפשרות להארכה ל-5 שנים. לאחר תקופת ניסיון וכיול שנמשך חודשיים החלה העבודה הסדירה.

על בסיס נתונים שהתקבלו ממכשירי הלוויין עובד קטלוג שכלל 150 אלף גרמי שמיים, לראשונה התגלו קרני רנטגן של כוכברי שביט וגופים אחרים. על בסיס הנתונים שהתקבלו נכתבו מאמרים מדעיים רבים.

לאחר 5 שנים של עבודה מוצלחת הוחלט להאריך את הפעילות. באביב 1998 החלו להתרחש תקלות בציוד שהיה ניתן להתגבר על השלכותיכם. קיימות עדויות שבשנת 1999 מחשבי מרכז החלל גודארד סבלו במתקפת סייבר שפגע בפעילות.

בפברואר 1999 פעילות מדעית הופסקה. בשנת 2011 הלווין נכנס לאטמוספירה ונשרף.

טלסקופ בתחום קרני רנטגן נוסף שנבנה בגרמניה שוגר לחלל בשנת 2019 במסגרת משימה Spektr-RG

== קישורים חיצוניים ==

* 
* [https://heasarc.gsfc.nasa.gov/docs/rosat/rosat3.html דף משימה באתר נאס"א]
* [https://www.mpe.mpg.de/ROSAT דף משימה באתר מכון פלנק]
* 

==הערות שוליים==

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים גרמניים
אלכסנדר דנילין

אלכסנדר גנאדייביץ' דנילין (ברוסית: Алекса́ндр Генна́диевич Дани́лин; נולד ב־12 במרץ 1960) הוא פסיכותרפיסט רוסי, פסיכיאטר ורופא-נרקולוג, מחברם של עשרה ספרים, מאמרים רבים, הרצאות והכשרות בנושאי פסיכולוגיה של התמכרות ופסיכותרפיה קיומית .<ref name="Лекции"></ref>

מאז 2003, אלכסנדר דנילין הוא מגיש תוכנית הרדיו "חוטי כסף" ( Serebryanye Niti ) המשודרת ברדיו רוסיה <ref></ref> ומוקדשת לנפש האדם על כל גילוייה. דנילין עסק בפסיכותרפיה מעשית במרפאות במוסקבה במשך למעלה מ-20 שנה. הוא חבר באיגוד הפסיכואנליטי הבינלאומי (International Psychoanalytical Association) וראש היחידה לשימוש בסמים בבית החולים מס' 17 במוסקבה.<ref name="Персона"></ref> הוא ידוע בביקורתו על הטיפול באשפוז כפוי לאנשים מתנגדי המשטר הסובייטי בעלי עמדות רפורמיסטיות, בתקופת ברית המועצות. כלי התקשורת ואתרי האינטרנט של חברות מכירת ספרים סיטונאיות פרסמו מידע לפיו ספרו של דנילין LSD: Hallucinogens, Psychedelia, and Adiction Phenomenon<ref name="LSD"></ref> הוצא מהשוק על ידי קציני השירות הפדרלי לשליטה בסמים של רוסיה והביטחון הפדרלי של הפדרציה הרוסית.<ref name="Госнаркконтроль"></ref> מאמריו הביקורתיים על מורכבות הפסיכיאטריה הרוסית, לדוגמה, "מבוי סתום" ("Dead End") ,<ref name="Тупик"></ref> "כל אבחנה בפסיכיאטריה היא מיתוס" ("Any Diagnosis in Psychiatry is a Myth"),<ref name="Любой диагноз"></ref> גרמו לסערה בעולם הפסיכיאטרי ובתקשורת המקומית.

== הערות שוליים ==

== קישורים חיצוניים ==
* 

* [http://www.serebniti.ru/ האתר הרשמי של תוכנית הרדיו חוטי כסף]
* [https://www.youtube.com/user/serebniti/ בלוג וידאו רשמי של תוכנית הרדיו "חוטי כסף".]

דנילין
דנילין
דנילין
קטגוריה:רוסים שנולדו ב-1960
Rich Men North of Richmond

"Rich Men North of Richmond" (בעברית: גברים עשירים מצפון לריצ'מונד) הוא סינגל של זמר הקאנטרי האמריקאי אוליבר אנתוני. הסינגל יצא ב-8 באוגוסט 2023 בהוצאת עצמית דרך DistroKid . השיר נהיה להיט ויראלי בן לילה לאחר שזכה לתשומת לב ברשתות החברתיות, והוא תואר "המנון הצווארון הכחול", "המנון של כל אחד" ו"המנון ימני".<ref name=":8"></ref><ref name=":4"></ref><ref name=":0"></ref> ימים ספורים לאחר יציאתו של השיר, השיר הופיע בראש בילבורד הוט 100, מה שהופך את אוליבר אנתוני לאמן הראשון שהופיע בראש המצעד ללא הופעה קודמת במצעד.<ref name="trust2"></ref>

נכון לינואר 2024, השיר הושמע יותר מ-111 מיליון פעמים ביוטיוב,<ref></ref> ויותר מ-17 מיליון פעמים בספוטיפיי.<ref></ref>

== מיקומי שיא ==

=== מצעדי סוף שנה ===

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:שירי מחאה
קטגוריה:שירים על עבודה
קטגוריה:שירים על עוני
קטגוריה:סינגלים שהגיעו למקום הראשון במצעד הבילבורד הוט 100